《中秋十七夜留康德涵饮二首 其二》
明代·何景明

客心悲夕阴，相顾增烦忧。麾杯浩歌起，欲去不可留。

屏营独抚膺，仰观熠耀流。倏焉四宇豁，众星烂以稠。

游气降大谷，浮飙扇清秋。昊天舒华魄，御耀西南楼。

朱门歇笙竽，绮帞车马休。嗟尔晨明月，烛烛安所求。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。